CPN ทุ่ม 2 หมื่นล้านปั้น “เซ็นทรัล ภูเก็ต” พร้อมเปิดให้บริการปลายปี 60
CPN ทุ่ม 2 หมื่นล้านปั้น "เซ็นทรัล ภูเก็ต" พร้อมเปิดให้บริการปลายปี 60
4 ส.ค. 2558

นางสาววัลยา จิราธิวัฒน์ รองกรรมการผู้จัดการใหญ่ บริษัท เซ็นทรัลพัฒนา จำกัด (มหาชน) หรือ CPN เปิดเผยว่า บริษัทได้พัฒนาโครงการเซ็นทรัล ภูเก็ต ซึ่งเป็นเวิลด์คลาส รีเทล คอนเซ็ปต์ใหม่ ตั้งอยู่ใจกลางเกาะภูเก็ต  บนแยกไทนาน ย่านธุรกิจที่ดีที่สุดของภูเก็ต มูลค่า 20,000 ล้าน
โดยเป็นจุดต่อของถนนสายหลักสำคัญที่เชื่อมต่อการเดินทางจากทุกทิศ ทุกเส้นทาง ใกล้กับสนามบินนานาชาติ  สะดวกต่อการเดินทาง ถือเป็นโลเคชั่นในการทำธุรกิจที่ดีที่สุด ซึ่งซีพีเอ็น มั่นใจที่จะพัฒนาพื้นที่นี้ให้กลายเป็นย่านธุรกิจที่สมบูรณ์แบบที่สุดของภูเก็ต ต่อยอดความสำเร็จของเซ็นทรัล เฟสติวัล ภูเก็ต  พร้อมเปิดให้บริการปลายปี 60